**ΥΠΟΣΤΗΡΙΚΤΙΚΟ ΥΛΙΚΟ**

**ΧΗΜΕΙΑ**

**Β΄ ΤΑΞΗ**

**Ενότητα 2: Μείγματα, Ιδιότητες μειγμάτων, Το νερό στη ζωή μας**

1. Να περιγράψετε με λίγα λόγια πώς γίνεται η ανίχνευση του νερού στη γαλαζόπετρα στο εργαστήριο. Να αναφέρετε και τις παρατηρήσεις που γίνονται.

1. Να περιγράψετε με λίγα λόγια πώς γίνεται η ανίχνευση του νερού στο γάλα.

1. Να περιγράψετε ένα πείραμα με το οποίο αποδεικνύεται ότι στην ατμόσφαιρα υπάρχει υγρασία. Έχετε στη διάθεσή σας άνυδρο θειικό χαλκό. Να αναφέρετε και τις παρατηρήσεις που γίνονται.

1. α) Να κατατάξετε τα πιο κάτω μείγματα σε ομογενή και ετερογενή:

αλατόνερο, αλατοπίπερο, σαλάτα, λαδόνερο, παγωμένο τσάι, σιρόπι.

Ομογενή:

Ετερογενή:

β) Με ποιο κριτήριο έχετε κάνει την επιλογή σας;

1. Να γράψετε τρεις (3) κανόνες ασφαλείας που εφαρμόζονται στο πείραμα για ανίχνευση του νερού στη γαλαζόπετρα στο εργαστήριο Χημείας.

1. Να συμπληρώσετε τα κενά στις πιο κάτω προτάσεις.

Η γαλαζόπετρα, όταν θερμανθεί, αποκτά χρώμα ……………… και ονομάζεται …………… θειικός χαλκός.

Ο κυπριακός καφές παρασκευάζεται με ανάμειξη των συστατικών του σε ………….…….. αναλογίες.

1. Έχουμε γάλα και σκόνη σοκολάτας. Πόσα μείγματα γάλα σοκολάτας μπορούμε να κάνουμε για πρωινό; Να δικαιολογήσετε την απάντησή σας.

1. Να συμπληρώσετε τα κενά στις πιο κάτω προτάσεις.

* Για να ανιχνεύσουμε την υγρασία στην ατμόσφαιρα χρησιμοποιούμε …………………. θειικό χαλκό.
* Τα υλικά που φτιάχνει ο άνθρωπος ονομάζονται …………………. .
* Τα μείγματα που δεν διακρίνονται τα …………………. τους με γυμνό μάτι ονομάζονται ………………….. .

1. Να συμπληρώσετε τον πιο κάτω πίνακα

|  |  |  |  |
| --- | --- | --- | --- |
| Μείγμα | Κύρια συστατικά | Ιδιότητες που διατηρούνται μετά την ανάμειξη |  |
| Αλατοπίπερο |  |  |
|  |  |
| Λαδόνερο |  |  |
|  |  |